Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „1. számú melléklet a 60/2003. (X. 20.) ESZCSM rendelethez
Paragraph Index: 4079

e) szükséges gyógyszerekkel (infúziókkal). 3.3. Minden fekvőbeteg-ellátó osztálynak rendelkeznie kell a 3. § (1) bekezdés a) és b) pontjában a rendelőre meghatározott feltételeknek megfelelő osztályos vizsgálóhelyiséggel. 3.4. A felnőttellátás keretében gyermekellátást nyújtó egészségügyi szolgáltatónak gyermekek elhelyezésére külön kórtermet, szülői jelenlét lehetőségét és elérhető gyermekgyógyász szakorvosi ellátást biztosítania kell. 3.5. Klinikai onkológiai osztállyal rendelkező egészségügyi szolgáltatónál a rosszindulatú daganatos betegek gyógyszeres (citosztatikus) kezelésében a citosztatikus keverék infúziók készítéséhez lamináris air flow boksszal rendelkező aszeptikus labor megléte szükséges. A citosztatikum keverék készítése gyógyszerész felügyelete mellett történik, az erre vonatkozó szakmai előírások szerint.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes